CELEX: 32005R1075
Language: sl
Date: 2005-07-07 00:00:00
Title: Uredba Komisije (ES) št. 1075/2005 z dne 7. julija 2005 o izdaji izvoznih dovoljenj v vinskem sektorju

8.7.2005   
            
            
               SL
            
            
               Uradni list Evropske unije
            
            
               L 175/14
            
         UREDBA KOMISIJE (ES) št. 1075/2005
   z dne 7. julija 2005
   o izdaji izvoznih dovoljenj v vinskem sektorju
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 883/2001 z dne 24. aprila 2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja (1), in zlasti člena 7 in člena 9(3) Uredbe,
   ob upoštevanju naslednjega:
   
               (1)
            
            
               Člen 63(7) Uredbe Sveta (ES) št. 1493/1999 z dne 17. maja 1999 o skupni ureditvi trga za vino (2), omejuje odobritev izvoznih nadomestil za proizvode vinskega sektorja na količine in stroške, določene v Sporazumu o kmetijstvu, sklenjenem v okviru Urugvajskega kroga večstranskih trgovinskih pogajanj.
            
         
               (2)
            
            
               Člen 9 Uredbe (ES) št. 883/2001 določa pogoje, pod katerimi lahko Komisija sprejme nekatere ukrepe, da prepreči izčrpanje količin ali proračunskih sredstev, ki so na voljo v skladu z navedenim sporazumom.
            
         
               (3)
            
            
               Na podlagi informacij o zahtevkih za izvozna dovoljenja, s katerimi je Komisija razpolagala na dan 6. julija 2005, bi lahko bila količina, razpoložljiva v obdobju do 31. avgusta 2005, za namembni območji (1) Afrika in (3) vzhodna Evropa iz člena 9(5) Uredbe (ES) št. 883/2001, izčrpana, če se izdaja izvoznih dovoljenj z vnaprejšnjo določitvijo nadomestila ne omeji. Zato je potrebno uporabljati enoten odstotek za sprejem zahtevkov, vloženih v obdobju od 29. junija do 5. julija 2005, in ustaviti predložitev zahtevkov ter izdajo dovoljenj za to območje do 16. septembra 2005 –
            
         SPREJELA NASLEDNJO UREDBO:
   Člen 1
   1.   Izvozna dovoljenja z vnaprejšnjo določitvijo nadomestila za proizvode vinskega sektorja, za katera so bili zahtevki vloženi v obdobju od 29. junija do 5. julija 2005 v skladu z Uredbo (ES) št. 883/2001, se izdajo sočasno s 67,34 % količin, zahtevanih za območje (1) Afrika in sočasno s 75,58 % količin, zahtevanih za območje (3) vzhodna Evropa.
   2.   Izdaja izvoznih dovoljenj za proizvode vinskega sektorja iz odstavka 1, za katera se zahtevki vložijo od 6. julija 2005, ter vlaganje zahtevkov za izvozna dovoljenja od 8. julija 2005 za namembni območji (1) Afrika in (3) vzhodna Evropa, se ustavita do 16. septembra 2005.
   Člen 2
   Ta uredba začne veljati 8. julija 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. julija 2005
      
         
            Za Komisijo
         
         J. M. SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 128, 10.5.2001, str. 1. Uredba, kakor je bila nazadnje spremenjena z Uredbo (ES) št. 908/2004 (UL L 163, 30.4.2004, str. 56).
   
      (2)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).